
	UNITATEA ADMINISTRATIV TERITORIALA
MUNICIPIUL DROBETA TURNU SEVERIN
Strada Maresal Averescu nr. 2 Drobeta Turnu Severin

	REFERAT DE APROBARE:

[bookmark: _Hlk106185639]privind aprobarea vânzării directe a imobilelor cu destinația de locuință situate în Municipiul Drobeta  Turnu Severin, str. Traian, nr. 169, sc.5, et.P, ap.10 respectiv str. Traian, nr. 169, sc.4, et.S, ap.15  



	Având în vedere:
- cererea formulată de către dl Șchiopescu Constantin, înregistrată sub nr. 29984/30.07.2024;
- dispozitiile art.1650, alin. 1 din Legea nr. 287/2009 privind Codul civil conform cărora ”vânzarea este contractul prin care vânzătorul transmite sau, după caz, se obligă să transmită cumpărătorului proprietatea unui bun în schimbul unui preț pe care cumpărătorul se obligă să îl plătească”;
- dispozitiile art.1828 din Legea nr. 287/2009 privind Codul civil conform cărora„la încheierea unui nou contract de închiriere a locuinței, chiriașul are, la condiții egale, drept de preferință ... dispozițiile referitoare la exercitarea dretului de preempțiune în materia vânzării sunt aplicate în mod corespunzător”
- dispozitiile art.42, alin. 3 din Legea nr. 10/2001  Legea nr. 10/2001 privind regimul juridic al unor imobile preluate în mod abuziv în perioada 06 martie 1945- 22 decembrie 1989, conform cărora ”imobilele cu destinația de locuințe, prevăzute la alin.1, pot fi înstrăinate potrivit legislației în vigoare, chiriașii având drept de preempțiune”
- dispozițiile art. 355 din OUG nr. 57/2019 privind Codul administrativ conform cărora ”bunurile care fac parte din domeniul privat al statului sau al unităților administrativ – teritoriale se află în circuitul civil și se supun regulilor prevăzute de Legea nr. 287/2009, republicată, cu modificările ulterioare, dacă prin lege nu se prevede altfel”;
- prevederile H.C.L. nr. 99/27.04.2021 pentru aprobarea Regulamentului privind concesionarea unor terenuri din domeniul public și privat al Municipiului Drobeta – Turnu Severin și a regulamentului privind vânzarea bunurilor din domeniul privat al Municipiului Drobeta – Turnu Severin;
- prevederile H.C.L. nr. 260/28.10.2021 privind modificarea și completarea HCL nr. 99/27.04.2021privind regulamentului pentru concesionarea unor terenuri din domeniul public și privat al Municipiului Drobeta Turnu Severin și a regulamentului privind vânzarea bunurilor din domeniul privat al Municipiului Drobeta Turnu Severin;
       - faptul că imobilul din str. Traian, nr. 169  face parte din domeniul privat al Municipiului Drobeta – Turnu Severin, conform H.C.L. nr. 47/29.04.2004 și este în folosința dl Șchiopescu Constantin în baza contractului de închiriere pentru suprafețele cu destinația de locuință nr. 4643/31.01.2024, contractul respectiv fiind precedat de alte contracte successive;
       - faptul că imobilul cu destinația locuință  supus vânzării a fost construit în anul 1965 iar timp de  60 de ani nu s-a făcut nicio intervenție fizică de consolidare a clădirii, 
        - faptul că pentru imobilul în speță nu sunt înregistrate notificări formulate în baza Legii nr. 10/2001, Legii nr. 247/2005 completată cu OUG nr. 81/2007 și nici litigii aflate pe rolul instanțelor de judecată referitoare la imobilul despre care facem vorbire;
         - faptul că imobilul menționat are o stare fizică precară având o vechime de 60 de ani, întreținerea acestuia fiind realmente costisitoare pentru UAT a Municipiului Drobeta Turnu Severin;
	Propun ca în ședința ordinară a Consilului Local al Municipiului Drobeta  Turnu Severin să fie supus spre aprobare proiectul de hotărâre privind aprobarea vânzării directe a imobilelor cu destinația de locuință, situate situate  în Municipiul str. Traian, nr. 169, sc.5, et.P, ap.10 respectiv str. Traian, nr. 169, sc.4, et.S, ap.15   în favoarea domnului Șchiopescu Constantin.




                                         INIȚIATOR,
                                       VICEPRIMAR

  DANIEL CÎRJAN

